写景名句
1、《山居秋暝》【唐】王维
空山新雨后,天气晚来秋.明月松间照,清泉石上流.
竹喧归浣女,莲动下渔舟.随意春芳歇,王孙自可留.
2、《秋夜曲》【唐】王维
桂魄初生秋露微,轻罗已薄未更衣.
银筝夜久殷勤弄,心怯空房不忍归.
3、《子夜秋歌》【唐】李白
长安一片月,万户捣衣声.
秋风吹不尽,总是玉关情.
何日平胡虏,良人罢远征.
4、《秋登宣城谢眺北楼》【唐】李白
江城如画里,山晓望晴空.雨水夹明镜,双桥落彩虹.
人烟寒橘柚,秋色老梧桐.谁念北楼上,临风怀谢公.
5、《宿建德江》【唐】孟浩然
移舟泊烟渚,日暮客愁新.野旷天低树,江清月近人.
6、《秋登兰山寄张五》【唐】孟浩然
北山白云里,隐者自怡悦.相望始登高,心随雁飞灭.
愁因薄暮起,兴是清秋发.时见归村人,沙行渡头歇.
天边树若荠,江畔洲如月.何当载酒来,共醉重阳节.
7、《秋夕》【唐】杜牧
银烛秋光冷画屏,轻罗小扇扑流萤.
天阶夜色凉如水,坐看牵牛织女星.
8、《登高》【唐】杜甫
风急天高猿啸哀,渚清沙白鸟飞回.
无边落木萧萧下,不尽长江滚滚来.
万里悲秋常作客,百年多病独登台.
艰难苦恨繁霜鬓,潦倒新停浊酒杯.
9、《中秋月》【宋】苏轼
暮云收尽溢清寒,银汉无声转玉盘.
此生此夜不长好,明月明年何处看.
10、《中秋月》【唐】白居易
万里清光不可思,添愁益恨绕天涯.
谁人陇外久征戍?何处庭前新别离?
失宠故姬归院夜,没蕃老将上楼时.
照他几许人肠断,玉兔银蟾远不知.
11、《苏幕遮》【宋】范仲淹
碧云天,黄叶地,秋色连波,波上寒烟翠.
山映斜阳天接水,芳草无情,更在斜阳外.
黯乡魂,追旅思,夜夜除非,好梦留人睡.
明月楼高休独倚,酒入愁肠,化作相思泪.
12、《渔家傲》【宋】范仲淹
塞下秋来风景异,衡阳雁去无留意.
四面边声连角起.
千嶂里,长烟落日孤城闭.
浊酒一杯家万里,燕然未勒归无计.
羌管悠悠霜满地.
人不寐,将军白发征夫泪.
13、《秋波媚》【宋】陆游
七月十六日晚登高兴亭望长安南山
秋到边城角声哀,烽火照高台.悲歌击筑,凭高酹酒,此兴悠哉!
多情谁似南山月,特地暮云开.灞桥烟柳,曲江池馆,应待人来.
14、《秋月》【宋】程颢
清溪流过碧山头,空水澄鲜一色秋.
隔断红尘三十里,白云红叶两悠悠.
15、《秋夜曲》【唐】王维
桂魄初生秋露微,轻罗已薄未更衣.
银筝夜久殷勤弄,心怯空房不忍归.
16、《秋风引》【唐】刘禹锡
何处秋风至?萧萧送雁群.朝来入庭树,孤客最先闻.
17、《秋词》【唐】刘禹锡
自古逢秋悲寂寥,我言秋日胜春朝.
晴空一鹤排云上,便引诗情到碧宵.
18、《秋雨中赠元九》【唐】白居易
不堪红叶青苔地,又是凉风暮雨天.
莫怪独吟秋思苦,比君校近二毛年.
19、《初秋》【唐】孟浩然
不觉初秋夜渐长,清风习习重凄凉.
炎炎暑退茅斋静,阶下丛莎有露光.
20、《秋晚江上遣怀》【唐】杜牧
孤舟天际外,去路望中赊.贫病远行客,梦魂多在家.
蝉吟秋色树,鸦噪夕阳沙.不拟彻双鬓,他方掷岁华.
1、《春思》【唐】李白
燕草如碧丝,秦桑低绿枝.当君怀归日,
是妾断肠时.春风不相识,何事入罗帏?
2、《春望》【唐】杜甫
国破山河在,城春草木深.感时花溅泪,恨别鸟惊心.
烽火连三月,家书抵万金.白头搔更短,浑欲不胜簪.
3、《春宿左省》【唐】杜甫
花隐掖垣暮,啾啾栖鸟过.星临万户动,月傍九霄多.
不寝听金钥,因风想玉珂.明朝有封事,数问夜如何?
4、《春夜喜雨》【唐】杜甫
好雨知时节,当春乃发生.随风潜入夜,润物细无声.
夜径云俱黑,江船火独明.晓看红湿处,花重锦官城.
5、《相思》【唐】王维
红豆生南国,春来发几枝.愿君多采撷,此物最相思.
6、《春晓》【唐】孟浩然
春眠不觉晓,处处闻啼鸟.夜来风雨声,花落知多少.
7、《春思》【唐】皇甫冉
莺啼燕语报新年,马邑龙堆路几千.家住层城临汉苑,心随明月到胡天.
机中锦字论长恨,楼上花枝笑独眠.为问元戎窦车骑,何时返旆勒燕然.
8、《赋得古原草送别》【唐】白居易
离离原上草,一岁一枯荣.野火烧不尽,春风吹又生.
远芳侵古道,晴翠接荒城.又送王孙去,凄凄满别情.
9、《春词》【唐】刘禹锡
新妆宜面下朱楼,深锁春光一院愁.行到中庭数花朵,蜻蜓飞上玉搔头.
10、《咏柳》【唐】贺知章
碧玉妆成一树高,万条垂下绿丝绦.不知细叶谁裁出,二月春风似剪刀.
11、《惠崇春江晚景》【宋】苏轼
竹外桃花三两枝,春江水暖鸭先知.蒌蒿满地芦芽短,正是河豚欲上时.
12、《泊船瓜洲》【宋】王安石
京口瓜洲一水间,钟山只隔数重山.春风又到江南岸,明月何时照我还?
13、《早春呈水部张十八员外》【唐】韩愈
天街小雨润如酥,草色遥看近却无.最是一年春好处,绝胜烟柳满皇都.
14、《玉楼春》【宋】宋祁
东城渐觉风光好,縠皱波纹迎客棹.绿杨烟外晓寒轻,红杏枝头春意闹.
浮生长恨欢娱少,肯爱千金轻一笑.为君持酒劝斜阳,且向花间留晚照.
15、《江南春绝句 》【唐】杜牧
千里莺啼绿映江,水村山郭酒旗风.南朝四百八十寺,多少楼台烟雨中.
16、《早春南征寄洛中诸友》【宋】欧阳修
楚色穷千里,行人何苦赊.芳林逢旅雁,候馆噪山鸦.
春入河边草,花开水上槎.东风一樽酒,新岁独思家.
17、《玉楼春》【宋】辛弃疾
风前欲劝春光住,春在城南芳草路.未随流落水边花,且作飘零泥上絮.
镜中已觉星星误,人不负春春自负.梦回人远许多愁,只在梨花风雨处.
18、《春日》【宋】朱熹
胜日寻芳泗水滨,无边光景一时新.等闲识得东风面,万紫千红总是春.
19、《钱塘湖春行》【唐】白居易
孤山寺北贾亭西,水面初平云脚低.几处早莺争暖树,谁家新燕啄春泥.
乱花渐欲迷人眼,浅草才能没马蹄.最爱湖东行不足,绿杨阴里白沙堤.
20、《绝句》【宋】僧志南
古木阴中系短篷,杖藜扶我过桥东.沾衣欲湿杏花雨,吹面不寒杨柳风.
21、《游园不值》【宋】叶绍翁
应怜屐齿印苍苔,小扣柴扉久不开.春色满园关不住,一枝红杏出墙来.
1、《夏日南亭怀辛大》【唐】孟浩然
山光忽西落,池月渐东上.
散发乘夕凉,开轩卧闲敞.
荷风送香气,竹露滴清响.
欲取鸣琴弹,恨无知音赏.
感此怀故人,中宵劳梦想.
2、《渭川田家》【唐】王维
斜光照墟落,穷巷牛羊归.
野老念牧童,倚杖候荆扉.
雉[句隹]麦苗秀,蚕眠桑叶稀.
田夫荷锄至,相见语依依.
即此羡闲逸,怅然吟式微.
3、《西江月·夜行黄沙道中》【宋】 辛弃疾
明月别枝惊鹊,清风半夜鸣蝉.稻花香里说丰年,听取蛙声一片.
七八个星天外,两三点雨山前.旧时茅店社林边,路转溪桥忽见.
4、《晓出净慈寺送林子方》【宋】杨万里
毕竟西湖六月中,风光不与四时同.
接天莲叶无穷碧,映日荷花别样红.
5、《观刈麦》【唐】白居易
田家少闲月,五月人倍忙.
夜来南风起,小麦覆陇黄.
妇姑荷箪食,童稚携壶浆.
相随饷田去,丁壮在南冈.
足蒸暑土气,背灼炎天光.
力尽不知热,但惜夏日长.
复有贫妇人,抱子在背傍.
右手秉遗穗,左臂悬敝筐.
听其相顾言,闻者为悲伤.
田家输税尽,拾此充饥肠.
今我何功德,曾不事农桑.
吏禄三百石,岁晏有余粮.
念此私自愧,尽日不能忘.
6、《晚晴》【唐】李商隐
深居俯夹城,春去夏犹清.天意怜幽草,人间重晚晴.
并添高阁迥,微注小窗明.越鸟巢乾后,归飞体更轻.
7、《夏夜叹》【唐】杜甫
永日不可暮,炎蒸毒我肠.安得万里风,飘飖吹我裳.
昊天出华月,茂林延疏光.仲夏苦夜短,开轩纳微凉.
虚明见纤毫,羽虫亦飞扬.物情无巨细,自适固其常.
念彼荷戈士,穷年守边疆.何由一洗濯,执热互相望.
竟夕击刁斗,喧声连万方.青紫虽被体,不如早还乡.
北城悲笳发,鹳鹤号且翔.况复烦促倦,激烈思时康.
8、《山亭夏日》【唐】高骈
绿树阴浓夏日长,楼台倒影入池塘.
水晶帘动微风起,满架蔷薇一院香.
9、《三衢道中》【宋】曾几
梅子黄时日日睛,小溪泛尽却山行.
绿阴不减来时路,添得黄鹂四五声.
10、《初夏睡起》【宋】杨万里
梅子流酸溅齿牙,芭蕉分绿上窗纱.
日长睡起无情思,闲看儿童捉柳花.
11、《夏日书怀寄道友》【唐】崔涂
达即匡邦退即耕,是非何足挠平生.
终期道向希夷得,未省心因宠辱惊.
峰转暂无当户影,雉飞时有隔林声.
十年惟悟吟诗句,待得中原欲铸兵.
12、《池上早夏》【唐】白居易
水积春塘晚,阴交夏木繁.舟船如野渡,篱落似江村.
静拂琴床席,香开酒库门.慵闲无一事,时弄小娇孙.
13、《首夏》【唐】鲍溶
昨日青春去,晚峰尚含妍.
虽留有馀态,脉脉防忧煎.
幽人惜时节,对此感流年.
14、《长兴里夏日寄南邻避暑》【唐】杜牧
侯家大道傍,蝉噪树苍苍.开锁洞门远,卷帘官舍凉.
栏围红药盛,架引绿萝长.永日一欹枕,故山云水乡.
15、《夏日登鹤岩偶成》【唐】戴叔伦
天风吹我上层冈,露洒长松六月凉.
愿借老僧双白鹤,碧云深处共翱翔.
16、《夏日游晖上人房》【唐】陈子昂
山水开精舍,琴歌列梵筵.人疑白楼赏,地似竹林禅.
对户池光乱,交轩岩翠连.色空今已寂,乘月弄澄泉.
诗中春
1.春眠不觉晓,处处闻啼鸟.(孟浩然:《春晓》》
2.谁言寸草心,报得三春晖.(孟郊:《游子吟》)
3.红豆生南国,春来发几枝?(王维:《相思))
4.好雨知时节,当春乃发生.(杜甫:《春夜喜雨))
5.野火烧不尽,春风吹又生.(白居易:(赋得古原草送别))
6.春种一粒粟,秋收万颗子.(李绅:《悯农》)
7.国破山河在,城春草木深.(杜甫:《春望})
8.落红不是无情物,化作春泥更护花.(龚自珍:(己亥杂诗》)
9.不知细叶谁裁出,二月春风似剪刀.(贺知章:《咏柳》)
10.春色满园关不住,一枝红杏出墙来.(叶绍翁:《游园不值》)
诗中夏
1.力尽不知热,但惜夏日长.(白居易:《观刈麦))
2.深居俯夹城,春去夏犹清.(李商隐:(晚晴))
3.首夏犹清和,芳草亦未歇.(谢灵运:(游赤石进帆海》)
4.仲夏苦夜短,开轩纳微凉.(杜甫:《夏夜叹》)
5.农夫方夏耘,安坐吾敢食.(戴复古:《大热》)
6.人皆苦炎热,我爱夏日长.(李昂:《夏日联句》)
7.残云收夏暑,新雨带秋岚.(岑参:《水亭送华阴王少府还县》)
8.连雨不知春去,一晴方觉夏深.(范成大:《喜晴》)
9.清江一曲抱村流,长夏江村事事幽.(杜甫:《江村》)
10.芳菲歇去何须恨,夏木阳阴正可人.(秦观:《三月晦日偶题》)
诗中秋
1.秋风萧瑟,洪波涌起.(曹操:《观沧海》)
2.解落三秋叶,能开二月花.(李峤:《风》)
3.春种一粒粟,秋收万颗子.(李绅:《悯农》)
4.常恐秋节至,焜黄华叶衰.(《汉乐府?长歌行》)
5.窗含西岭千秋雪,门泊东吴万里船.(杜甫:《绝句》)
6.湖光秋月两相和,潭面无风镜未磨.(刘禹锡:《望洞庭》)
7.自古逢秋悲寂寥,我言秋日胜春朝.(刘禹锡:《秋词》)
8.银烛秋光冷画屏,轻罗小扇扑流萤.(杜牧:《秋夕》)
9.春花秋月何时了,往事知多少.(李煜:《虞美人》)
10.欲说还休,却道天凉好个秋.(辛弃疾:《丑奴儿?书博山道中》)
诗中冬
1.且如今年冬,未休关西卒.(杜甫:《兵车行》)’
2.秋月扬明恽,冬岭秀寒松.(陶渊明:《四时》)
3.南邻更可念,布破冬未赎.(陆游:《十月二十八日风雨大作》)
4.冬尽今宵促,年开明日长.(董思恭:《守岁》)
5.鸣笙起秋风,置酒飞冬雪.(王微:《四气诗》)
6.隆冬到来时,百花即已绝.(陈毅:《梅》)
7.不知近水花先发,疑是经冬雪未销.(张谓:《早梅》)
8.儿童冬学闹比邻,据岸愚儒却子珍.(陆游:《秋日郊居》)
9.邯郸驿里逢冬至,抱膝灯前影伴身.(白居易:《冬至夜思家》)
10.天时人事日相催,冬至阳生春又来.(杜甫:《小至》)